ΓΡΑΠΤΗ ΕΡΩΤΗΣΗ E-1970/00

υποβολή: Jos Ribeiro e Castro (UEN) προς το Συμβούλιο

(21 Ιουνίου 2000)

Θέμα: Διαλεύκανση των παραβιάσεων των ανθρωπίνων δικαιωμάτων στο Ανατολικό Τιμόρ

Στο ψήφισμα που ενέκρινε το Ευρωπαϊκό Κοινοβούλιο για το Ανατολικό Τιμόρ, στις 18 Νοεμβρίου 1999 (B5-0271/1999) αναφέρεται, συγκεκριμένα, στην παράγραφο 9, ότι το Ευρωπαϊκό Κοινοβούλιο (mldr) ζητεί από το Συμβούλιο να εξετάσει την τεχνικήποστήριξη προς τις αρχές των Ηνωμένων Εθνών στο Ανατολικό Τιμόρ για να διαφυλάξουν και να εξετάσουν τα αποδεικτικά στοιχεία των φρικαλεοτήτων που διεπράχθησανπό το προηγούμενο καθεστώς της χώρας.

Πρόσφατες επίσημες εκθέσεις, πέρα από τις διάφορες αναφορές που δημοσιεύθηκαν στον Τύπο κατά τη διάρκεια των μηνών που μεσολάβησαν, κάνουν λόγο για αναρίθμητες δυσχέρειες και ανεπάρκειες στον τομέα αυτό. Έτσι, στην έκθεση πουποβλήθηκε πρόσφατα στο Ευρωπαϊκό Κοινοβούλιο με θέμα την επίσκεψη κοινοβουλευτικής αντιπροσωπείας στην Ινδονησία και το Ανατολικό Τιμόρ (16 έως 21 Απριλίου), γίνεται λόγος για τις δυσκολίες που συναντώνται κατά τη συγκέντρωση των αποδεικτικών στοιχείων και την αξιολόγηση των πραγματικών περιστατικών, κυρίως στις δηλώσεις του Προέδρου Abdurrahman Wahid και της κ. Sidney Jones, Διευθύντριας για τα Ανθρώπινα Δικαιώματα. Στην έκθεση που εκπόνησε πρόσφατα η αντιπροσωπεία της Επιτροπής της Συνέλευσης της Δημοκρατίας της Πορτογαλίας στο Ανατολικό Τιμόρ, με θέμα την επίσκεψη που πραγματοποιήθηκε από τις 9 έως τις 17 Απριλίου, αναφέρεται συγκεκριμένα, μεταξύ άλλων γεγονότων, ότι η πρόσφατη αποκάλυψη νέων ομαδικών τάφων οδηγεί στο συμπέρασμα ότι πόρρω απέχουμε από το να γνωρίζουμε την έκταση της τραγωδίας που έπληξε το Ανατολικό Τιμόρ.

Εξάλλου, πέραν της τραγωδίας που έλαβε χώρα αμέσως μετά το δημοψήφισμα της 30ής Αυγούστου 1999, δεν έχει γίνει καμία ενέργεια για την πλήρη διαλεύκανση των φρικαλεοτήτων και των παραβιάσεων των ανθρωπίνων δικαιωμάτων τις οποίες διέπραξαν οι αρχές της Ινδονησίας καθ' όλη την περίοδο κατοχής του Ανατολικού Τιμόρ, όπως επιτάσσει το πνεύμα και το γράμμα του ψηφίσματος του Ευρωπαϊκού Κοινοβουλίου, με αποτέλεσμα να δημιουργείται η εντύπωση ότι επιδιώκεται να λησμονηθεί το θέμα.

Ερωτάται το Συμβούλιο. Έξι μήνες μετά την έγκριση του προαναφερθέντος ψηφίσματος του Ευρωπαϊκού Κοινοβουλίου, ποιες πληροφορίες μπορεί να δώσει το Συμβούλιο,πό το φως των ανωτέρω εκτιμήσεων, σχετικά με τη συνέχεια που έδωσε στο αίτημα που περιλαμβάνεται στην προαναφερθείσα παράγραφο 9;

(Απάντηση)

(10 Οκτωβρίου 2000)

To Συμβούλιο συμμερίζεται την επιθυμία του αξιότιμου βουλευτή να διερευνηθεί δεόντως η παραβίαση των θεμελιωδών ανθρώπινων δικαιωμάτων και του διεθνούς ανθρώπινου δικαίου που διαπράχθηκαν στο Ανατολικό Τιμόρ. Εξέφρασε την ικανοποίησή του για την έκθεση της Διεθνούς Έρευνητικής Επιτροπής, καθώς και της Ινδονησιακής Επιτροπής Ανθρώπινων Δικαιωμάτων. Εξέφρασε επίσης την ικανοποίησή του για την ενίσχυση της ικανότητας της Μεταβατικής Διοίκησης των Ηνωμένων Εθνών στο Ανατολικό Τιμόρ (UNTAET) να διενεργεί ανακρίσεις. Η EE, τόσο μέσω της Κοινότητας όσο και μέσω βοήθειας που παρέχουν τα κράτη μέλη, παραμένει ένας από τους σημαντικότερους χρηματοδότες (αν όχι ο σημαντικότερος) προς την UNTAET και γενικότερα προς τη διαδικασία ανοικοδόμησης και συμφιλίωσης στο Ανατολικό Τιμόρ.